РЕПУБЛИКА СРБИЈА

НАРОДНА СКУПШТИНА

01 Број 06-2/114-20

26. октобар 2020. године

Б е о г р а д

**З А П И С Н И К**

**ПРВЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 24. И 26. ОКТОБРА 2020. ГОДИНЕ**

Седница је почела у 10 часова и 10 минута извођењем Химне Републике Србије.

Седници је председавао Ивица Дачић, председник Народне скупштине Републике Србије.

Председник је, на основу службене евиденције о присутности народних посланика, констатовао да седници присуствујe 155 народних посланика, а применом електронског система за гласање утврђено је да је у сали присутно 212 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Марко Ђурић, Нинослав Ерић, Марко Зељуг, Крсто Јањушевић, Михаило Јокић, Драгомир Карић, Милан Кркобабић, Бранислав Недимовић, проф. др Александра Павловић Марковић, Јован Палалић, Горан Пекарски, Милена Поповић, Мисала Праменковић, Радован Тврдишић и Александар Шапић.

Председник је, сагласно члану 86. став 2. и члану 87. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника Народне скупштине, изузетно за суботу, мимо дана утврђених у члану 87. став 1. Пословника Народне скупштине, због потребе да Народна скупштина што пре размотри предлоге аката из предложеног дневног реда седнице.

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог 167 народних посланика Посланичке групе „Александар Вучић - за нашу децу“ да се, по хитном поступку, стави на дневни ред - Предлог закона о министарствима, који су поднели Народној скупштини 23. октобра 2020. године (од 214 присутних народних посланика, 209 је гласало за, а пет није гласало), предлог народног посланика др Александра Мартиновића да се, по хитном поступку, стави на дневни ред - Предлог одлуке о престанку функције и именовању у Републичку изборну комисију, који је поднео Народној скупштини 23. октобра 2020. године (од 214 присутних народних посланика, 211 је гласало за, а три нису гласала) и предлог генералног секретара Народне скупштине да се, по хитном поступку, стави на дневни ред - Предлог за именовање заменика генералног секретара Народне скупштине Републике Србије, који је поднео Народној скупштини 23. октобра 2020. године (од 216 присутних народних посланика, 213 је гласало за, а три нису гласала).

Народна скупштина је, већином гласова (од 218 присутних народних посланика, 214 је гласало за, а четири нису гласала), прихватила предлог народног посланика др Владимира Орлића да се обави:

**заједнички начелни и јединствени претрес о:**

**-** **Предлогу закона о министарствима**, који је поднело 167 народних посланика Посланичке групе „Александар Вучић - за нашу децу“ (број 011-1531/20 од 23. октобра 2020. године);

**-** **Предлогу одлуке о престанку функције и именовању у Републичку изборну комисију,** који је поднео народни посланик др Александар Мартиновић (број 02-1532/20 од 23. октобра 2020. године) и

**-** **Предлогу за именовање заменика генералног секретара Народне скупштине Републике Србије**, који је поднео генерални секретар Народне скупштине (број 02-1533/20 од 23. октобра 2020. године).

Народна скупштина је, већином гласова (од 218 присутних народних посланика, 214 је гласало за, а четири нису гласала), утврдила дневни ред Прве седнице Другог редовног заседања Народне скупштине Републике Србије у 2020. години, у целини:

Тако утврђен дневни ред је следећи:

**1. Предлог закона о министарствима**, који је поднело 167 народних посланика Посланичке групе „Александар Вучић - за нашу децу“ (број 011-1531/20 од 23. октобра 2020. године);

**2. Предлог одлуке о престанку функције и именовању у Републичку изборну комисију,** који је поднео народни посланик др Александар Мартиновић (број 02-1532/20 од 23. октобра 2020. године) и

**3. Предлог за именовање заменика генералног секретара Народне скупштине Републике Србије,** који је поднео генерални секретар Народне скупштине (број 02-1533/20 од 23. октобра 2020. године).

Затим је Народна скупштина прешла на рад по утврђеном дневном реду седнице, односно на **заједнички начелни и јединствени претрес o предлозима аката из тачака 1, 2. и 3. дневног реда:**

Председник је сагласно члану 157. став 2. и члану 192. Пословника отворио **заједнички начелни и јединствени претрес о:**

**- Предлогу закона о министарствима,**

**- Предлогу одлуке о престанку функције и именовању у Републичку изборну комисију и**

**- Предлогу за именовање заменика генералног секретара Народне скупштине Републике Србије.**

У заједничком начелном и јединственом претресу, учествовали су народни посланици: Владимир Ђукановић, известилац Одбора за правосуђе, државну управу и локалну самоуправу, Јелена Жарић Ковачевић, известилац Одбора за уставна питања и законодавство, Драган Д. Марковић, председник Посланичке групе ЈЕДИНСТВЕНА СРБИЈА(ЈС) (затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА, др Муамер Бачевац, представник Посланичке групе Социјалдемократска партија Србије, Хаџи Милорад Стошић, представник Посланичке групе ПУПС - „Три П“, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ(СПС), Сандра Божић, заменик председника Посланичке групе „Александар Вучић - за нашу децу“, Самир Тандир, Владан Глишић (поводом чијег излагања се за реч јавио представник предлагача, народни посланик др Александар Мартиновић, потом су реплике разменили народни посланици Владан Глишић и др Александар Мартиновић), Владимир Ђукановић и Борисав Ковачевић, након чега је председавајући др Владимир Орлић, потпредседник Народне скупштине, одредио паузу у трајању од једног часа.

После паузе, седница је настављена у 15 часова и 5 минута.

У наставку заједничког начелног и јединственог претреса учествовали су народни посланици: проф. др Љубиша Стојмировић, Самира Ћосовић, Јелена Жарић Ковачевић, проф. др Жарко Обрадовић, Владимир Маринковић, Јахја Фехратовић, Угљеша Мрдић, Дубравка Краљ, Биљана Пантић Пиља, Србислав Филиповић, Ненад Филиповић, Милимир Вујадиновић, Драгана Баришић, Загорка Алексић, Љиљана Малушић, Небојша Бакарец, Маријан Ристичевић, Александар Мирковић, Милија Милетић, Стефан Србљановић, Верољуб Арсић, Јанко Лангура, Миодраг Линта, Владица Маричић, Бобан Бирманчевић, Зоран Томић, Александар Марковић, Адам Шукало, проф. др Марко Атлагић, Томислав Јанковић, Виктор Јевтовић и Братимир Васиљевић.

Затим је председник, у складу са чланом 98. став 4. Пословника, закључио заједнички начелни и јединствени претрес о предлозима аката из тачака 1, 2. и 3. дневног реда.

Председник је, сагласно члану 87. став 5. Пословника Народне скупштине, одредио суботу, 24. октобар 2020. године, са почетком у 19 часова и 17 минута, као Дан за гласање о 2. и 3. тачки дневног реда.

Применом електронског система за гласање утврђено је да је у сали присутно 199 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**2. тачка дневног реда** – **ПРЕДЛОГ ОДЛУКЕ О ПРЕСТАНКУ ФУНКЦИЈЕ И ИМЕНОВАЊУ У РЕПУБЛИЧКУ ИЗБОРНУ КОМИСИЈУ**

Народна скупштина је, већином гласова свих народних посланика (од 200 присутних народних посланика, 200 је гласало за), усвојила Предлог одлуке о престанку функције и именовању у Републичку изборну комисију, у целини.

**3. тачка дневног реда – ПРЕДЛОГ ЗА ИМЕНОВАЊЕ ЗАМЕНИКА ГЕНЕРАЛНОГ СЕКРЕТАРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 200 присутних народних посланика, 200 је гласало за) за заменике генералног секретара Народне скупштине именовала Срђана Смиљанића и Бранка Маринковића.

Затим је председник Народне скупштине, у име народних посланика и у своје име, честитао Срђану Смиљанићу и Бранку Маринковићу на именовању за заменике генералног секретара Народне скупштине.

Првог дана рада, седница је завршена у 19 часова и 25 минута.

**Други дан рада – 26. октобар 2019. године**

Седница је почела у 10 часова и 5 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 107 народних посланика, а применом електронског система за гласање утврђено је да је у сали присутно 180 народних посланика и да постоје услови за рад.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Бајрами Арђенд, Надије Бећири, Марко Зељуг, Шаип Камбери, Драгомир Карић, Софија Максимовић, проф. др Предраг Марковић, Јелена Мијатовић, проф. др Александра Павловић Марковић, Јован Палалић, Марко Парезановић, Мисала Праменковић, Радован Тврдишић, Смиља Тишма, Акош Ујхељи, др Емеше Ури, Јахја Фехратовић и Александар Шапић.

Затим је Народна скупштина наставила рад и прешла на претрес у појединостима о **1. тачки дневног реда – ПРЕДЛОГУ ЗАКОНА О МИНИСТАРСТВИМА**.

Председник Народне скупштине је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика Јелене Жарић Ковачевић на члан 10. и Одбора за правосуђе, државну управу и локалну самоуправу на члан 12.

У претресу о Амандману на члан 2, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици Ђорђе Милићевић, Енис Имамовић (затим су реплике разменили народни посланици Ђорђе Милићевић и Енис Имамовић), Ивана Поповић, Драган Д. Марковић, Милимир Вујадиновић (након чега се за реплику јавио народни посланик Енис Имамовић), Владимир Ђукановић (затим су се за реч, по Пословнику, јавили народни посланици: Енис Имамовић - указао на повреду члана 106. Пословника, а председник је дао објашњење, Миленко Јованов - указао на повреду члана 107. став 1. Пословника, а председник је дао објашњење, Ђорђе Милићевић - указао на повреду члана 27. Пословника), Маријан Ристичевић, Ђорђе Милићевић (затим се за реплику јавио народни посланик Самир Тандир, након чега су се за реч, по Пословнику, јавили народни посланици: Енис Имамовић - указао на повреду члана 106. Пословника, а након објашњења које је дала председавајућа Елвира Ковач, потпредседник Народне скупштине, затражио је да се Народна скупштина, у Дану за гласање, изјасни о томе, Александар Мирковић - указао на повреду члана 107. Пословника, а председавајућа је дала објашњење, Ђорђе Милићевић - указао на повреду чл. 27. и 104. Пословника, а председавајућа је дала објашњење, Енис Имамовић - указао на повреду члана 103. Пословника, а председавајућа је дала објашњење), Миленко Јованов, Енис Имамовић (након чега се за реплику јавио народни посланик Миленко Јованов), Крсто Јањушевић (након чега се за реплику јавио народни посланик Енис Имамовић), Бобан Бирманчевић, Ђорђе Милићевић, Лука Кебара, Ђорђе Дабић, Адам Шукало и Владимир Маринковић.

У претресу о Амандману на члан 11, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици: Ђорђе Милићевић, Александар Мирковић, Адам Шукало, Владимир Маринковић, проф. др Марко Атлагић (затим су се за реч, по Пословнику, јавили народни посланици: Владан Глишић - указао на повреду члана 106. став 1. Пословника, а председавајући др Владимир Орлић, потпредседник Народне скупштине је дао објашњење и Сандра Божић - указала на повреду чл. 103. и 104. Пословника, а председавајући је дао објашњење), Невенка Констадинова, Верољуб Арсић, Србислав Филиповић, након чега је председавајући, одредио паузу у трајању од једног часа.

После паузе, седница је настављена у 15 часова и 5 минута.

\* \*

\*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које су изабрани, народним посланицима др Небојши Марјановићу, Јасмини Палуровић, Далибору Радичевићу, Милошу Вучевићу, Маји Гојковић, Браниславу Недимовићу, Марији Обрадовић, Радомиру Дмитровићу и Милану Кркобабићу, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\*

\* \*

У наставку претреса о Амандману на члан 11, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици: Небојша Бакарец, Угљеша Мрдић, Оља Петровић, Драгољуб Ацковић, Милија Милетић, Иван Рибаћ (након чега је председник сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова) и Миодраг Линта.

У претресу о Амандману на члан 12, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици Сандра Јоковић и Ђорђе Милићевић.

У претресу о Амандману на члан 12. који је поднео Одбор за правосуђе, државну управу и локалну самоуправу учествовао је представник предлагача, народни посланик др Александар Мартиновић који је прихватио Амандман.

У претресу о Амандману на члан 13, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици Александар Марковић, Ђорђе Милићевић и Верољуб Арсић.

У претресу о Амандману на члан 20, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовао је народни посланик Никола Радосављевић.

У претресу о Амандману на члан 23, са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовао је народни посланик Зоран Томић.

Затим је председавајући, др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председавајући је, сагласно члану 87. став 5. Пословника Народне скупштине, одредио понедељак, 26. октобар 2020. године, са почетком у 18,00 часова, као Дан за гласање о 1. тачки дневног реда Прве седнице Другог редовног заседања Народне скупштине Републике Србије у 2020. години.

\* \*

\*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику Марку Ђурићу, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\*

\* \*

Након што је, применом електронског система за гласање, утврђено да је у сали присутно 205 народних посланика, односно да је присутна већина од укупног броја народних посланика и да постоје услови за одлучивање, Народна скупштина је прешла на одлучивање.

**1. тачка дневног реда – ПРЕДЛОГ ЗАКОНА О МИНИСТАРСТВИМА**

Народна скупштина је, већином гласова (од 205 присутних народних посланика, 204 су гласала за, а један није гласало) прихватила Предлог закона, у начелу.

Народна скупштина није прихватила амандмане народних посланика: Шаипа Камберија, Ениса Имамовића, Селме Кучевић, Надије Бећири, Мирсада Хоџића и Арђенда Бајрамија на члан 2, са исправком (од 205 присутних народних посланика, један је гласао за, 42 су била против, а 162 нису гласала), на члан 11, са исправком (од 205 присутних народних посланика, један је гласао за , 20 је било против, а 184 нису гласала), на члан 12, са исправком (од 205 присутних народних посланика, 17 је било против, а 188 није гласало), на члан 13, са исправком (од 205 присутних народних посланика, 11 је било против, а 194 нису гласала), на члан 20, са исправком (од 205 присутних народних посланика, пет је било против, а 200 није гласало), на члан 23, са исправком (од 205 присутних народних посланика, 14 је било против, а 191 није гласао), на члан 24, са исправком (од 205 присутних народних посланика, 13 је било против, а 192 нису гласала), на члан 25, са исправком (од 205 присутних народних посланика, 11 је било против, а 194 нису гласала) и на члан 26, са исправком (од 205 присутних народних посланика, 14 је било против, а 191 није гласао).

Народна скупштина је, већином гласова (од 205 присутних народних посланика, 201 је гласао за, а четири нису гласала), одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је, једногласно (од 205 присутних народних посланика, 205 је гласало за), усвојила Предлог закона о министарствима, у целини.

Затим је Народна скупштина, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде члана 106. Пословника, на коју је указао народни посланик Енис Имамовић, на седници 26. октобра 2020. године, у 11 часова и 44 минута (од 203 присутна народна посланика, три су била против, а 200 није гласало) и члана 106. став 1. Пословника, на коју је указао народни посланик Владан Глишић, на седници 26. октобра 2020. године, у 13 часова 37 минута (од 202 присутна народна посланика, три су била против, а 199 није гласало).

Пошто је Народна скупштина обавила разматрање и одлучивање о свим тачкама дневног реда седнице, председник је, сагласно члану 102. Пословника, закључио Прву седницу Другог редовног заседања Народне скупштине Републике Србије у 2020 години.

Седница је закључена у 18 часова и 20 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић